מסתובבת, דוכן בננות מרוטש, עיתונים פזורים ואנשים שלוכים. צעקות. צפירות. חריקות. בום. טראח. המרדף נמשך. בריוני התסריט, המצוידים במכוניות חדישות יותר, ומתואמים על ידי התסריט עצמו שמפקח על הכל מתוך המסוק שלו, אינם ממהרים להשיג את הסיפור הקצר. זאת משום שהם שמים לב שהוא פונה לכיוון שדירת בתי הספר, אשר בשעה זו של היום, בדיוק מסיימים את שעות הפעילות, והמוני תלמידיהם נוהרים החוצה בדרכם הביתה ופוקקים את כל הכביש. כשיגיע הסיפור הקצר אל מעבר החצייה הראשון ייאלץ לעצור ומשם כבר לא יוכל לברוח. אבל כשהסיפור הקצר מתקרב לפסים הלבנים הראשונים הוא רק מגביר את מהירותו וצופר שלוש פעמים. באורח פלא, מסיטים משמרות הזה"ב את קרדומי ה"עצור" שלהם אל המדרכה ומפנים את הכביש מילדים. רק אחרי שהסיפור הקצר חולף בשוונג אדיר על פני השדרה, חוזרים הילדים לחסום את התנועה בפני הבריונים הזועמים.  עכשיו אפשר לגלות שהייתה לגיבורנו קומבינה מוקדמת עם חטיבות הביניים. הסיפור הקצר התחייב להכין אותם למבחן המסכם על "התספורת" של סרויאן והם בתמורה התחייבו לעזור לו לברוח. בינתיים זה עובד.  הסיפור הקצר וסינופסיס ממשיכים במנוסתם, מתגלים על